Kamu bisa jelasin ke aku soal Protokol Bishkek dalam bahasa melayu?

Protokol Bishkek merupakan sebuah perjanjian gencatan senjata sementara yang ditandatangani oleh perwakilan daripada Republik Armenia (Speaker Parlimen Babken Ararktsian), Republik Nagorno-Karabakh yang tak diiktiraf (pengerusi parlimen NKR, Karen Baburian), Republik Azerbaijan (Timbalan Pertama Speaker Parlimen, Afiyaddin Jalilov) dan perwakilan Rusia di Kumpulan CSCE Minsk Vladimir Kazimirov pada 5 Mei, 1994 di Bishkek, ibu negara Kyrgyzstan. Protokol ini yang masih berkuatkuasa, menamatkan Perang Nagorno-Karabakh dan membekukan pertikaian berdarah di sini.

Selain perjanjian gencatan senjata itu sendiri, protokol ini mengandungi ketetapan-keteta berikut:

meluluskan autonomi kepada Nagorno-Karabakh, sementara pada masa yang sama memperakui kedaulatan oleh Azerbaijan;

kawalan yang memberi jaminan keselamatan Nagorno-Karabakh (bermaksud operasi menjaga keamanan oleh pihak ketiga, akan tetapi tiada persetujuan akan pihak-pihak yang akan terlibat; Rusia, terutamanya mahu memainkan peranan utama dalam mengawal keamanan, akan tetapi ini merupakan pilihan siatuasi terburuk  untuk Azerbaijan)

pengunduran tentera Armenia daripada menduduki wilayah Azerbaijan;

status khas untuk Lachin Corridor yang menghubungkan Nagorno-Karabakh dengan Armenia, kemungkinan digandingkan dengan beberapa langkah-langkah serupa di antara tanah besar Azerbaijan dan Nakhchivan;

penyusunan di antara Azerbaijan dan Armenia bagi membolehkan majoriti pelarian kembali semula ke rumah mereka.